text: Kolding Boldklub kåret 
  08 november 2011 kl. 13.15
  Det var ikke kun stjernerne, der blev hyldet ved Dansk Fodbold Award. Årets breddeklub blev også kåret ved fodboldfesten i Cirkusbygningen. Vinderen blev Kolding Boldklub.
  Klubben vandt foran Næsby, AB Tårnby og Taastrup FC.
  Kolding har siden 2005 fordoblet medlemstallet, som i dag er på 1.013 aktive spillere.
  Blandt mange af de aktiviteter, klubben har en fod med i, er fodboldstævner for alle skoler i Kolding Kommune.
  Kolding driver også et værested med 51 børn i alderen 4-9 år.
  